“Sɔŋ hə́ anə́ mə və̌, ma Ǹtondôbə Zambá, ḿból ńkunda míńtómbá wáma ó ńtɔa yǎ bíyə́m bádí édídii, ḿból tsíd yā məfan é ngaman yǎ myā, ású ńdzə́mə̄ná ǹnɔ́ni, amú bə̄nɔ́nī báma bá ndzí kig kə́ bádzə̄ŋ ńkunda mīńtómbá wáma, amú bə́nɔ́nī bə́tē bátɔŋ bɔ́ bə́bēn, təge tɔ̌ŋ mīńtómbá, 9ǎ bə̄nɔ́ni, vógólán ǹkɔ́bɔ̄ Ńtondôbə: 10Ǹtondôbə a kɔ́bɔ̄ nâ: Mazu á bɔ̌ mə̄dzó ai bənɔ́ni bə́tē, mayi dzə́ŋ ńkunda míńtómbá wáma nə́ mə́ vāa bɔ́ wā á mɔ́, mayi tə́le ésīē bə́nɔ́nī dzábán ńnyie tě, báyǐ kig bǎd tɔŋ bɔ́ bə́bēn; mazu bɔ́ dalǐ ńkunda míńtómbá wáma ânyu wâyǐ kīg fə bǎd bɔ̌ bīdí byábán. 11Amú éyə Ńtondôbə Zambá ā kɔ́bɔ̄ ná: Mǎmēn mazu dzə́ŋ ńkunda míńtómbá wáma nə́ mə́ mvāmán ai wá. 12Anə́ ḿból ńnɔ̄ni ǎ kadə kə́ a bəbə ǹkunda wóé éyɔŋ miǹtómbá mí man yǎ tsaman, éyə̄ hḿ fə mǎyi kə́ mabəbə miǹtómbá myámā nálā; mayi myá kode é vóm ósə̄ mí nə́, é vóm ósə̄ mí ngátsaman ábǒg éyɔ̌n ai ábǒg díbi.